Komission asetus (EY) N:o 864/2001, annettu 2 päivänä toukokuuta 2001, tarjouskilpailun avaamisesta Italian interventioelimen hallussa olevan noin 1022 riisitonnin jälleenmyymiseksi sisämarkkinoilla



Virallinen lehti nro L 122 , 03/05/2001 s. 0012 - 0013



Komission asetus (EY) N:o 864/2001, annettu 2 päivänä toukokuuta 2001, tarjouskilpailun avaamisesta Italian interventioelimen hallussa olevan noin 1022 riisitonnin jälleenmyymiseksi sisämarkkinoilla EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95(1), sellaisena kuin se on viimeksi muutettuna asetuksella (EY) N:o 1667/2000(2), ja erityisesti sen 8 artiklan b kohdan viimeisen luetelmakohdan, sekä katsoo seuraavaa: (1) Italian interventioelimen hallussa oleva noin 1022 tonnin määrä paddy- eli raakariisiä olisi jälleenmyytävä yhteisön markkinoilla. Myynnissä noudatetaan interventioelinten suorittaman paddy- eli raakariisin myyntiin saattamisen menettelyistä ja edellytyksistä 11 päivänä tammikuuta 1991 annetussa komission asetuksessa (ETY) N:o 75/91(3) säädettyjä menettelyjä. (2) Koska tuotteen laatu on luonnononnettomuuksien vuoksi heikentynyt, kunkin myyntiin saatetun erän vähimmäishinta olisi määriteltävä erän erityisominaisuudet huomioon ottaen interventioelimien suorittamaan maataloustuotteiden ostoon, varastointiin ja myyntiin johtavia interventiotoimenpiteitä koskevista kirjanpitosäännöistä 12 päivänä joulukuuta 1990 annetun komission asetuksen (ETY) N:o 3597/90(4), sellaisena kuin se on viimeksi muutettuna asetuksella (EY) N:o 1392/97(5), 2 artiklan 3 kohdan b alakohdan säännösten mukaisesti. Erän nro 4 osalta ei olisi kuitenkaan sen pilaantumisen vuoksi vahvistettava vähimmäishintaa, ja kyseinen erä olisi myytävä eniten tarjoavalle. (3) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Italian interventioelin järjestää asetuksessa (ETY) N:o 75/91 säädetyin edellytyksin tarjouskilpailun sen hallussa olevan noin 1022 riisitonnin jälleenmyymiseksi sisämarkkinoilla. 2 artikla Poiketen siitä, mitä asetuksen (ETY) N:o 75/91 3 artiklan 2 kohdassa säädetään, tarjoukset on tehtävä kokonaisesta erästä. 3 artikla 1. Tarjousten esittämisen ensimmäinen määräaika on 16 päivä toukokuuta 2001 ja viimeinen 13 päivä kesäkuuta 2001. 2. Tarjoukset on jätettävä seuraavalle Italian interventioelimelle. Ente nazional risi Piazzo Pio XI 1 I - 20123 Milano Puhelin (02) 885 51 11 Faksi (02) 86 13 72. 3. Tavara on varastoitu seuraaviin varastoihin: Corso Dante, 24 - Balzola (AL) Via Roma, 128 - Casalvolone (NO). 4 artikla Noudatettavat vähimmäishinnat ovat seuraavat: >TAULUKON PAIKKA> 5 artikla Italian interventioelimen on ilmoitettava komissiolle myytyjen erien määrät ja myyntihinnat viimeistään tarjousten jättämisen määräajan päättymistä seuraavan viikon tiistaina. 6 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä toukokuuta 2001. Komission puolesta Franz Fischler Komission jäsen (1) EYVL L 329, 30.12.1995, s. 18. (2) EYVL L 193, 29.7.2000, s. 3. (3) EYVL L 9, 12.1.1991, s. 15. (4) EYVL L 350, 14.12.1990, s. 43. (5) EYVL L 190, 19.7.1997, s. 22.